el el el el el el el el el el el el el el el el el el el el el el el el el el es el el el el el el el el el el el sk el el el el el el el el el el en el en el el el en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el de en el fr en el fr en el el el el el el en el de el el el el en el fr el el el el el en el de en el fr en el en el el el el el el en el en fr en el de fr en el it ru en el en ru en el ru en el el ru en el en ru el el el el el el el el en el ru en el ru en el ru en el de el el el el el en el el fr en el el ru en el el de en el el de el el el el el en el ru en el ru en el it en el en en el en en el ru en el ru en el de en el ru en el ru en el en en el ru en el en en el en en el ru en el ru en el nl en el de en el en el el el el en el en en el fr el el el el en el de en el de el el el el el el el en el el ru en el el de en el el de en el el de en el el de en el el de en el el de el el el el el en el el de el el el el en el fr en el fr en el ru en el ru en el de el el el el el el el el el el el el el el en el el el el en el el el el el el el el el el el el el de el fr es el el el el el el el el el el el el el el el el el el en en en el en en en ru de el el el el el el el el el el el el el el el el en en el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Η Ελληνική Ραδιοφωνία Τηλεόραση Ανώνυμη Εταιρεία (ΕΡΤ Α.Ε.) είναι Νομικό Πρόσωπο Ιδιωτικού Δικαίου, που λειτουργεί ως Ανώνυμη Εταιρεία υπό την εποπτεία του δημοσίου που αποτελεί τον μοναδικό της μέτοχο. Συνιστά τον δημόσιο ραδιοτηλεοπτικό φορέα της Ελλάδας. Λειτουργεί με πέντε τηλεοπτικούς σταθμούς (τέσσερις επίγειους και έναν δορυφορικό), τριάντα ραδιοφωνικούς σταθμούς (είκοσι οκτώ επίγειους και δύο διαδικτυακούς), τέσσερις ιστοτόπους, δύο ψηφιακούς πολυπλέκτες, ένα περιοδικό, μια υπηρεσία αρχείου, μία υβριδική υπηρεσία, μία χορωδία, δύο ορχήστρες και δεκατρία συμβούλια κοινωνικού ελέγχου ενώ μαζί με τη Βουλή των Ελλήνων, έχει υπό την επίβλεψή της, τον τηλεοπτικό σταθμό της Βουλής.
Το λογότυπο της ΕΡΤ (2020-σήμερα)
Λεωφόρος Μεσογείων 136, Αθήνα, Ελλάδα
38°0′47″ s. š., 23°49′33″ v. d.
Κωνσταντίνος Παπαβασιλείου (Γενικός Διευθυντής Προγράμματος)
Γιάννης Τρουπής (Γενικός Διευθυντής Ειδήσεων)[2]
Αναστάσιος Ζορμπάς & Ελένη Πετροπούλου (Αρχισυντάκτες κεντρικού δελτίου ειδήσεων)[3]
δεδομένα (π • σ • ε )
4.6 Διασυνδεδεμένες διευθύνσεις και υπηρεσίες
Κύρια λήμματα: Ιστορία της ΕΡΤ και Χρονολόγιο της ΕΡΤ
Η ΕΡΤ είναι Ν.Π.Ι.Δ. με μορφή Α.Ε., μία μετοχή ονομαστικής αξίας 5.000 ευρώ και μοναδικό μέτοχο το Ελληνικό Δημόσιο[εκκρεμεί παραπομπή]. Το σημερινό διοικητικό συμβούλιο αποτελείται από τους[6]:
Γεώργιος Γαμπρίτσιος: Διευθύνων Σύμβουλος (παραιτήθηκε στις 27 Μαΐου 2022,[7] δεν έχει αντικατασταθεί ακόμα)
Ιωάννης Δάρρας: μέλος ως εκπρόσωπος των εργαζομένων
Η ΕΡΤ λειτουργεί μια σειρά από τους παρακάτω τηλεοπτικούς σταθμούς οι οποίοι είναι διαθέσιμοι σε απευθείας μετάδοση και διαδικτυακά μέσω της υπηρεσίας ERTFLIX που διαθέτει επίσης τη δυνατότητα παρακολούθησης των εκπομπών του τελευταίου 24ώρου. Πολλές παλαιότερες εκπομπές και σειρές της ΕΡΤ είναι διαθέσιμες στο διαδικτυακό αρχείο της με κατ'απαίτηση βίντεο.
Το πρώτο κανάλι της ΕΡΤ το οποίο μεταδίδει ενημερωτικές και ψυχαγωγικές εκπομπές, δελτία ειδήσεων, τηλεπαιχνίδια και ελληνικές κωμικές σειρές, συνδυάζοντας έτσι την ενημέρωση και τη ψυχαγωγία. Από την 1η Δεκεμβρίου 2020, εκπέμπει και σε εικόνα υψηλής ευκρίνειας (High Definition 1080i).
Το πρόγραμμά της αποτελείται από ψυχαγωγικές, παιδικές και πολιτιστικές εκπομπές, ντοκιμαντέρ, κινούμενα σχέδια και διάφορες εκπομπές από το αρχείο της ΕΡΤ, αναδεικνύοντας τον ελληνικό πολιτισμό. Από την 1η Δεκεμβρίου του 2020, εκπέμπει και σε εικόνα υψηλής ευκρίνειας (High Definition 1080i).
Η έδρα της είναι στην Θεσσαλονίκη με το πρόγραμμά της να περιλαμβάνει ενημερωτικές, ψυχαγωγικές, πολιτιστικές και αθλητικές εκπομπές, ξένες σειρές και ντοκιμαντέρ, έχοντας στο επίκεντρό της την περιφέρεια, την καινοτομία και το περιβάλλον.[11][12][13] Από την 1η Δεκεμβρίου 2020, εκπέμπει και σε εικόνα υψηλής ευκρίνειας (High Definition 1080i).
Το 24ωρο ενημερωτικό κανάλι της ΕΡΤ, το οποίο εξέπεμπε σε έκτακτα γεγονότα λόγω του πολέμου στην Ουκρανία και σε μόνιμη βάση από την 1η Μαρτίου 2022 αρχικά μέσω της υβριδικής πλατφόρμας ERTFLIX. Από τις 3 Μαρτίου 2022 εκπέμπει και επίγεια ψηφιακά. Έχει αποκλειστικά δελτία ειδήσεων, ενώ δικτυώνεται με την ΕΡΤ1 και την ΕΡΤ3, τις ώρες που προβάλλονται τα δικά τους δελτία ή κάποια ενημερωτική τους εκπομπή. Από τον Ιούνιο του 2022 και για έναν χρόνο το κανάλι ξεκίνησε συνεργασία με το τηλεοπτικό κανάλι Euronews[14] ενώ από τις 5 Σεπτεμβρίου εκπέμπει ολοκληρωμένο αυτόνομο πρόγραμμα. Στις 20 Σεπτεμβρίου μετακινήθηκε στον πρώτο πολυπλέκτη, αν και (προς το παρόν) εκπέμπει μόνο σε τυπική ευκρίνεια.[15]
Θεματικό κανάλι που μεταδίδεται μέσω της υβριδικής πλατφόρμας ERTFLIX στο διαδίκτυο και στις έξυπνες τηλεοπτικές συσκευές προβάλλοντας αθλητικό πρόγραμμα.
Το δορυφορικό κανάλι της ΕΡΤ που επαναλειτούργησε στις 3 Μαΐου του 2016 και έχει αποδέκτη τον απόδημο ελληνισμό, προβάλλοντας ορισμένα προγράμματα και από τα κανάλια της ΕΡΤ (ΕΡΤ1, ΕΡΤ2, ΕΡΤ3, ΕΡΤ News).[16][17][18][19]
Η ΕΡΤ μεταδίδει και τρία ξένα δίκτυα σε μερικές περιοχές της Ελλάδας. Είναι τα εξής:
Το BBC World News είναι το διεθνές ειδησεογραφικό κανάλι του BBC και έχει το περισσότερο κοινό από κάθε άλλο κανάλι της Βρετανικής δημόσιας ραδιοτηλεόρασης σε όλο τον κόσμο.
Το TV5 Monde (γνωστό με την ονομασία TV5 μέχρι τον Ιανουάριο του 2006) είναι διεθνής γαλλόφωνος δημόσιος τηλεοπτικός σταθμός με έδρα τη Γαλλία, στο Παρίσι.
Το ΡΙΚ Sat είναι το δορυφορικό πρόγραμμα του ΡΙΚ. Μεταδίδεται και δορυφορικά σε Ελλάδα και Κύπρο μέσω της NOVA. Το ΡΙΚ Sat, είναι το μόνο δορυφορικό κανάλι, που έχει το δικαίωμα, να μεταδίδεται νόμιμα, επίγεια στην Ελλάδα, βάσει της διακρατικής συμφωνίας, μεταξύ της ΕΡΤ και του ΡΙΚ (Αντίστοιχα το ERT World, μεταδίδεται νόμιμα στην Κύπρο).
Την Δευτέρα 24 Οκτωβρίου 1988, ξεκινά ανεπίσημα στην Αθήνα, η αναμετάδοση των πρώτων δορυφορικών καναλιών που ολοκληρώνεται δύο μέρες μετά, όταν πλέον στον αέρα βρίσκονται 6 συνολικά προγράμματα. Μεταδιδόταν μέσω κεραιών UHF και δορυφορικών πιάτων. Ήταν τα πρώτα κανάλια στην Ελλάδα, μέσω δορυφορικής λήψεως. Επίσης γίνεται αναφορά και στο Euronews την διετία 2016-2017. Τα κανάλια ήταν:
Το Super Channel μεταγενέστερα NBC Europe ήταν ένα αγγλόφωνο κανάλι. Το πρόγραμμά του ήταν ποικίλης ύλης, με μουσική και παιδικά προγράμματα τα πρωινά, τηλεπαιχνίδια, πανευρωπαϊκά δελτία καιρού και διάφορα σήριαλ τα μεσημέρια, ενώ τα βράδια μεταδίδονταν ταινίες, σόου κλπ. Θεωρείται πρόγονος του γερμανικού Disney Channel και του ολλανδικού National Geographic.
Come Home To The Best..... Only On NBC
Το SAT1 είναι γερμανόφωνο κανάλι με πρωινά μαγκαζίνο και παιδικά τα Σαββατοκύριακα, ταινίες, σόου, μουσική και σήριαλ.
Το RAIDUE (Rai 2) είναι το δεύτερο ιταλικό δημόσιο κανάλι. Μετέδιδε το ιταλικό πρωτάθλημα ποδοσφαίρου και φαντασμαγορικά σόου.
Το CNN International είναι αμερικανικό (αγγλόφωνο αποκλειστικά) ειδησεογραφικό κανάλι.
Το Πρώτο Πρόγραμμα (Πέρβαγια προγκράμμα) εξέπεμπε σε διάφορες χώρες μέσω του δορυφόρου Χοριζόντ που αναμετέδιδε το Πρώτο Πρόγραμμα στην Ευρώπη και άλλες χώρες) ήταν το κύριο εθνικό, ρωσόφωνο ενημερωτικό και ψυχαγωγικό κανάλι στη Σοβιετική Ένωση. Θεωρείται πρόγονος του ημικρατικού Πρώτου Καναλιού.
Το Euronews είναι πανευρωπαϊκό πολυγλωσσικό ειδησεογραφικό τηλεοπτικό κανάλι από το 1993 με έδρα στη Γαλλία. Παλιότερα συνεργαζόταν με την ΕΡΤ από τις 18 Δεκεμβρίου 2012 έως το κλείσιμο του φορέα και μεταγενέστερα από τις 25 Οκτωβρίου 2016 όπου η ΕΡΤ1 παρουσίαζε κάθε ώρα πεντάλεπτο δελτίο άνευ εκφώνησης. Το πρωί και το βράδυ, αντίθετα, μεταδιδόταν ένα μισάωρο αναλυτικό δελτίο εφ' όλης της ύλης, από τις 7:30 έως τις 8:00 και από τις 20:00 έως τις 20:30, αντίστοιχα.[20] Από τις 15 Ιουνίου 2022 θα μεταδίδεται εκ νέου ως ένθετο στο πρόγραμμα της ΕΡΤ News.[21]
Euronews, το κανάλι με την υψηλότερη τηλεθέαση στην Ευρώπη.
Η Deutsche Welle είναι γερμανικός ραδιοτηλεοπτικός σταθμός που εκπέμπει διεθνώς μέσω βραχέων κυμάτων, ίντερνετ και δορυφόρων σε 30 γλώσσες στο ραδιόφωνο (DW Radio) και σε 4 γλώσσες στην τηλεόραση (DW-TV), ενώ οι ειδήσεις που μεταδίδει είναι διαθέσιμες μέσω της ιστοσελίδας της.
Κύριο λήμμα: Ελληνική Ραδιοφωνία
Η ΕΡΤ λειτουργεί ένα μεγάλο αριθμό ραδιοφωνικών προγραμμάτων υπό τη διεύθυνση της Ελληνικής Ραδιοφωνίας η οποία ιδρύθηκε το 1988 και η έδρα της είναι στο Ραδιομέγαρο της ΕΡΤ στην Αγία Παρασκευή. Το σήμα για όλα τα προγράμματα της ΕΡΑ είναι βασισμένο στο δημοτικό τραγούδι «Τσομπανάκος ήμουνα» και βρίσκεται σε χρήση από την πρώτη μέρα εκπομπής του Ραδιοφωνικού Σταθμού Αθηνών.
Η ΕΡΤ εκπέμπει μέσω διαφορετικών συχνοτήτων στα FM σε όλη την Ελληνική επικράτεια 4 ραδιοφωνικά προγράμματα:
Πρώτο Πρόγραμμα: Αποτελεί το κεντρικό ενημερωτικό δημόσιο σταθμό, καλύπτοντας τους τομείς της πολιτικής, της οικονομίας και του πολιτισμού, με θεματολογία για την κοινωνία και την επικράτεια. Μεταδίδει 24ωρες εκπομπές με ποικίλα θέματα από την Ελλάδα και το εξωτερικό.
Δεύτερο Πρόγραμμα: Είναι κυρίως μουσικός σταθμός. Μεταδίδει Ελληνική μουσική και εκπομπές λόγου για τους τομείς της σύγχρονης πολιτιστικής δημιουργίας.
Τρίτο Πρόγραμμα: Ο σταθμός επικεντρώνεται σε θέματα της τέχνης και του πολιτισμού μεταδίδοντας κλασική μουσική και διάφορα προγράμματα για το λόγο και την τέχνη, για τα πολιτιστικά ρεύματα και από το Αρχείο της ΕΡΤ ενώ παράλληλα μεταδίδει κλασικά και σύγχρονα θεατρικά έργα.
ΕΡΑ Σπορ: Είναι καθαρά αθλητικός σταθμός με τακτικές ειδήσεις κάθε ώρα και αθλητική επικαιρότητα κάθε μισή ώρα, για όλα τα σπορ από την Ελλάδα και το εξωτερικό.
102 FM: Το Πρώτο Πρόγραμμα του Ραδιοφωνικού Σταθμού Μακεδονίας που εκπέμπει από τη Θεσσαλονίκη στα ερτζιανά και για μερικές ώρες της ημέρας στα βραχέα κύματα παρέχει ενημερωτικό χαρακτήρα, με θεματικές εκπομπές για την περιφέρεια.
95.8 FM: Το Δεύτερο Πρόγραμμα του Ραδιοφωνικού Σταθμού Μακεδονίας που εκπέμπει από τη Θεσσαλονίκη στα ερτζιανά παρέχει πολιτιστικό χαρακτήρα, με θεματικές εκπομπές λόγου και μουσικής.
Kosmos: Το έκτο ραδιοφωνικό πρόγραμμα της ΕΡΤ στην Αττική, που μεταδίδει ξένη μουσική από όλα τα είδη του ρεπερτορίου και πολιτιστικές εκπομπές.
Αττική, Ανατολική Μακεδονία και Θράκη, Πελοπόννησος, Κρήτη
Zeppelin: Το έβδομο ραδιοφωνικό πρόγραμμα της ΕΡΤ στην Αττική, που μεταδίδει ξένη μουσική.
Λεκανοπέδιο Αττικής και Καβάλα
Η ΕΡΤ έχει 19 περιφερειακούς σταθμούς σε όλη σχεδόν την Ελλάδα. Επίσης, η ΕΡΑ λειτουργούσε το Ράδιο Φιλία, ο οποίος ήταν ο ξενόγλωσσος και πολύγλωσσος ενημερωτικός σταθμός που απευθυνόταν στους αλλοδαπούς που ζούσαν και ζουν στην Ελλάδα. Μετά από την επαναλειτουργία της ΕΡΤ το πρόγραμμά του συγχωνεύτηκε με την Φωνή της Ελλάδας.[22] Ως ΕΙΡ διέθετε ραδιοφωνικό σταθμό στο στρατόπεδο της Μακρονήσου από το 1951.
Θεσσαλία, Σποράδες, Χαλκιδική & Βορειοανατολική Εύβοια
Ιόνια Νησιά (εκτός από την Κέρκυρα)
Κρήτη (Ηράκλειο & Λασίθι)
Ανατολική Μακεδονία & Θράκη (Καβάλα, Δράμα, Θάσος & Ξάνθη)
Κέρκυρα, Θεσπρωτία, Πρέβεζα & Βόρεια Λευκάδα
Ροδόπη & Νότιος Έβρος
Θεσσαλία (μόνο τους νομούς Καρδίτσας, Λάρισας & Τρικάλων)
Ανατολική Μακεδονία & Θράκη (Έβρος, Ροδόπη, Ξάνθη, Τμήματα Θάσου & Σαμοθράκη)
Δυτική Ελλάδα (Αχαΐα, Νότια Αιτωλοακαρνανία & Φωκίδα)
Νότιο Αιγαίο (Κυκλάδες & Δωδεκάνησα)
Κρήτη (Ρέθυμνο & Χανιά)
Η Φωνή της Ελλάδας: Είναι ο παγκόσμιας εμβέλειας ομογενειακός ραδιοφωνικός σταθμός της ΕΡΤ που απευθύνεται στους Έλληνες του εξωτερικού, με ειδήσεις, εκπομπές και αφιερώματα, εντός και εκτός Ελλάδας.
Τρίτο Πρόγραμμα στα Βραχέα: Ηταν το τρίτο ραδιόφωνο της ΕΡΤ3. Ιδρύθηκε το 1994 και εξέπεμπε από την Θεσσαλονίκη, όπως και τα υπόλοιπα 2 ραδιοφωνικά προγράμματα της ΕΡΤ3. Σταμάτησε οριστικά τη λειτουργία του από το 2013.
Δεύτερο Λαϊκά: Θεματικός ραδιοφωνικός σταθμός του Δευτέρου προγράμματος με αποκλειστικό περιεχόμενο το ελληνικό λαϊκό τραγούδι.
Kosmos Jazz: Θεματικός ραδιοφωνικός σταθμός του Kosmos 93.6 με αποκλειστικό περιεχόμενο την τζαζ μουσική.
Η Φωνή της Ελλάδας εκπέμπει σε Ευρώπη, Αφρική και Αυστραλία μέσω της Hellas Sat, της Hotbird και της Intelsat δίνοντας πρόσβαση σε έναν από τους επτά δημοφιλέστερους δημόσιους ραδιοφωνικούς σταθμούς στην Ελλάδα οι οποίοι εκπέμπουν και αυτοί στην Ευρώπη μέσω του πρώτου παρόχου.
Το www.ert.gr αποτελεί τον κύριο ιστότοπο της δημόσιας ραδιοτηλεόρασης, και λειτουργεί από τις 23 Μαρτίου 1998. Στο ert.gr περιλαμβάνονται οι εκπομπές και το πρόγραμμα των καναλιών της και το ψηφιακό αρχείο της με εκπομπές κατ' απαίτηση (on demand). Στις 22 Φεβρουαρίου 2021 το ert.gr αναβαθμίστηκε, παρέχοντας μια πιο μοντέρνα εικόνα.
Το www.ertnews.gr αποτελεί τον ειδησεογραφικό ιστότοπο της ΕΡΤ, και λειτουργεί από τις 22 Φεβρουαρίου του 2021 ως διάσπαση από το ert.gr. Στο ertnews.gr περιλαμβάνονται όλες οι ειδήσεις από τη Δημόσια Τηλεόραση.
Το www.ertsports.gr αποτελεί τον αθλητικό ιστότοπο της ΕΡΤ. Λειτουργεί από τις 8 Μαΐου του 2022.
Το ERT Echo αποτελεί τη ραδιοφωνική πλατφόρμα της ΕΡΤ. Λειτουργεί από τις 16 Ιουνίου του 2022.
Η Φωνή της Ελλάδας είναι η εφαρμογή του ομώνυμου ραδιοφωνικού σταθμού της ΕΡΤ για τους Έλληνες της ομογένειας μέσω Android.
Εφαρμογή για κινητές συσκευές
Το ERT International αποτελεί τον διεθνή ειδησεογραφικό ιστότοπο της ΕΡΤ. Είναι διαθέσιμος σε εννέα γλώσσες (Αγγλικά, Ισπανικά, Γαλλικά, Ρουμανικά, Πολωνικά, Ρωσικά, Αλβανικά, Σερβικά και Αραβικά). Ως ιστοσελίδα, είναι ανενεργή από τον Φεβρουάριο του 2021 ενώ διαθέτει λογαριασμούς σε Facebook και Twitter που και αυτοί δε λειτουργούν από τις 25 Μαρτίου 2020 και 27 Ιουνίου 2019 αντίστοιχα.
Η ομότιτλη ert.gr είναι η εφαρμογή της ΕΡΤ που διαθέτει άμεσα το ραδιοτηλεοπτικό της υλικό μέσω Android και μέσω iOS. Στην εφαρμογή περιλαμβάνονται: Video on Demand, ζωντανή προβολή όλων των καναλιών, ειδήσεις και ανταποκρίσεις από τους 19 περιφερειακούς σταθμούς σε όλη την Ελλάδα.
Εφαρμογή για κινητές συσκευές
Η ΕΡΤ εκδίδει ένα από τα μακροβιότερα ελληνικά περιοδικά, την Ραδιοτηλεόραση. Τον Αύγουστο του 2015, η διοίκηση της ΕΡΤ ανακοίνωσε την απόφασή της για την επανακυκλοφορία του περιοδικού η οποία δεν πραγματοποιήθηκε πέρα από την διαδικτυακή έκδοσή του. Τον Σεπτέμβριο του 2017 ανακοινώθηκε ότι θα επανακυκλοφορήσει με δωρεάν διάθεση για όλο το κοινό, κάτι που έγινε από τις 29 Δεκεμβρίου και εντεύθεν όπου διανέμεται σε σταθμούς του Μετρό, του Ηλεκτρικού και σε καταστήματα των ΕΛΤΑ. Νωρίτερα, στις 12 Οκτωβρίου κυκλοφόρησε το επετειακό τεύχος που εκτυπώθηκε σε ορισμένα αντίτυπα.[23][22]
Διασυνδεδεμένες διευθύνσεις και υπηρεσίεςΕπεξεργασία
Η ΕΡΤ3 είναι διεύθυνση της ΕΡΤ, η οποία περιλαμβάνει ένα τηλεοπτικό κανάλι και 2 ραδιοφωνικούς σταθμούς.[24]
Η ΕΡΤ Περιφέρεια αποτελεί διεύθυνση της ΕΡΤ και διαχειρίζεται τους τοπικούς στην επικράτεια ραδιοφωνικούς σταθμούς της.
Το αρχείο ΕΡΤ αποτελεί περίπου το 70% του οπτικοακουστικού αρχείου της Ελλάδας.[25] Όταν ανακοινώθηκε η απόφαση της κυβέρνησης να κλείσει η ΕΡΤ, ανακοινώθηκε πως το Αρχείο ΕΡΤ θα φυλαχτεί.[26]
Η ΕΡΤ έχει τα δικά της μουσικά σύνολα: Την Εθνική Συμφωνική Ορχήστρα, την Ορχήστρα Ποικίλης Μουσικής καθώς και μια Χορωδία.[27] Μέχρι και το 2008 διοργάνωνε το Φεστιβάλ Τραγουδιού Θεσσαλονίκης.
Το ERTFLIX είναι διαδικτυακή υπηρεσία της ΕΡΤ βασιζόμενη στην Υβριδική Ευρυζωνική Τηλεόραση (HbbTV, Hybrid Broadcast Broadband Television) που είναι ένα νέο πρότυπο μετάδοσης, και επιτρέπει στις λοιπές διαδικτυακές υπηρεσίες να ενσωματωθούν στις τηλεοράσεις, παράλληλα με το γραμμικό πρόγραμμα εκπομπής. Απαιτεί Smart TV, μοντέλο από το 2016 και έπειτα, συνδεδεμένη στο διαδίκτυο και με δυνατότητες HbbTV. Η υπηρεσία είναι διαθέσιμη και μέσω διαδικτύου. Ξεκίνησε στις 4 Δεκεμβρίου 2017 με το όνομα ΕΡΤ Hybrid και στις 22 Απριλίου 2020 πήρε τη σημερινή της επωνυμία.
Η ακίνητη περιουσία της ΕΡΤ αποτελείται από 149 κτίρια και 63 οικόπεδα και αγροτεμάχια[28]. Κάποια από τα κτίρια της ΕΡΤ είναι τα εξής:
Κύριο λήμμα: Ραδιομέγαρο Αγίας Παρασκευής
Το Ραδιομέγαρο της Αγίας Παρασκευής είναι το κεντρικό κτίριο από το 1969 όπου στεγάζεται η ΕΡΤ (τότε ΕΙΡΤ). Μετά το κλείσιμο της ΕΡΤ το 2013 για λίγο χρονικό διάστημα στέγασε την ΔΤ και από τις 4 Μαΐου 2014 μέχρι τις 11 Ιουνίου 2015 στέγασε την τότε ΝΕΡΙΤ και τα κανάλια της.
Οι εγκαταστάσεις της ΕΡΤ στην Λεωφόρο Μεσογείων 136 με γωνία Κατεχάκη που είναι και η κύρια νόμιμη έδρα της αποτελούνται από τέσσερα μεγάλα στούντιο μαζί με ένα αμφιθέατρο και ένα μουσείο ενώ στεγάζει και άλλες υπηρεσίες.[29] Το Στούντιο Α είναι το μεγαλύτερο στούντιο στο οποίο μπορεί να γίνει οποιαδήποτε παραγωγή. Το Στούντιο Β εξυπηρετεί στις έκτακτες και μικρές παραγωγές.[30] Το Στούντιο Γ μαζί με το αμφιθέατρο είναι διπλό από όπου ελέγχονται όλες οι ψυχαγωγικές και μουσικές εκπομπές. Το Στούντιο Δ, είναι ένα από τα μεγαλύτερα στούντιο των Βαλκανίων. Στέγασε την τότε ΥΕΝΕΔ και την μετέπειτα ΕΡΤ2 και ΕΤ2 έως το 1997, και αργότερα την ΕΤ1 έως το 2011. Όταν έκλεισε η ΕΡΤ το Υπουργείο Προστασίας του Πολίτη πήρε το μισό ακίνητο, μαζί με τα Στούντιο Α και Β. Το Στούντιο Δ χρησιμοποιήθηκε από τη ΔΤ και την μετέπειτα ΝΕΡΙΤ για την παραγωγή εκπομπών, ενώ με την επαναλειτουργία-μετονομασία της ΝΕΡΙΤ σε ΕΡΤ, χρησιμοποιούνταν μόνο το Στούντιο Δ και σπανίως το Στούντιο Γ καθώς το υπόλοιπο ακίνητο με τα δύο πρώτα χρησιμοποιούνταν από την Ελληνική Αστυνομία ως Υπηρεσία Ασύλου η οποία το 2021 μετεγκαταστάθηκε στον Πειραιά, επαναφέροντας το μισό ακίνητο στην ΕΡΤ.[31]
Βρίσκεται στην οδό Μουρούζη 16 και Ρηγίλλης 12 γωνία. Ήταν η έδρα του ΕΙΡΤ από το 1968 έως το 1974 όπου και μεταφέρθηκε στο Ραδιομέγαρο και μετέπειτα η έδρα της παλιάς ΕΡΤ μέχρι το κλείσιμό της. Το κτίριο στεγάζει ένα control room, δύο studios (ένα μικρό και ένα μεγάλο) από τα οποία το ένα επαναλειτούργησε από τις 5 Μαρτίου του 2018, ένα κυλικείο και διάφορα γραφεία. Στα σχέδια της ΕΡΤ είναι η δημιουργία "Κέντρου Ανάδειξης Ιστορίας της ΕΡΤ", "Διαδραστικού Κέντρου Ραδιοτηλεοπτικού Πολιτισμού" και βιβλιοθήκης μέσα στο κτίριο.[32][33]
Τα στούντιο του τηλεοπτικού σταθμού της ΕΡΤ3 βρίσκονται στη Θεσσαλονίκη, στην Λεωφόρο Στρατού 1 και Καυταντζόγλου γωνία. Το κτίριο έχει δύο ορόφους όπου εκεί γίνονται οι περισσότερες εκπομπές. Στέγασε τα γραφεία της τότε ΥΕΝΕΔ στην Θεσσαλονίκη και της μετέπειτα ΕΡΤ2 και ΕΤ2 μέχρι το 1988 όπου η ΕΤ3 ξεκίνησε την λειτουργία της.
Το κτίριο της διοίκησης
Τα κτήρια αυτά κατασκευάστηκαν το 1997 για την μεταστέγαση των υπηρεσιών της ΕΡΤ3, που προηγουμένως στεγάζονταν στις εγκαταστάσεις της Αμερικανικής Γεωργικής Σχολής. Στην Αγγελάκη 14, στεγάζονται τα στούντιο των δύο ραδιοφωνικών σταθμών (102 & 9.58 FM) ενώ στην Αγγελάκη 2, η διοίκηση και οι λοιπές υπηρεσίες της ΕΡΤ3. Στούντιο υπήρχε και στην Αγγελάκη 6 το οποίο στέγαζε έως το 2017 τον 9.58. Έπειτα παροπλίσθηκε καθώς ήταν αναλογικό και οι χώροι χρησιμοποιούνταν ως γραφεία δημοσιογράφων και εργαστήρια τεχνικών.
Οι εγκαταστάσεις της ΕΡΤ Καβάλας
Η ΕΡΤ έχει γραφεία μέσω των τοπικών ραδιοσταθμών της στη Μυτιλήνη, στο Βόλο, στο Ηράκλειο, στη Ζάκυνθο, στα Ιωάννινα, στην Καβάλα, στην Καλαμάτα, στην Κέρκυρα, στην Κοζάνη, στη Λάρισα, στην Κομοτηνή, στην Ορεστιάδα, στον Πύργο, στην Πάτρα, στη Ρόδο, στις Σέρρες, στην Τρίπολη, στη Φλώρινα και στα Χανιά.
Οι ψηφιακές συχνότητες της ΕΡΤ μέχρι τώρα δεν εξέπεμψαν το σήμα τους πανελλαδικά, παρά μόνο σε περιοχές που είχε τοποθετήσει η παλιά ΕΡΤ, ψηφιακούς αναμεταδότες, πριν πέσει το "μαύρο" το 2013. Από την επαναλειτουργία της, η νέα ΕΡΤ το 2015, εξέπεμψε σε πολλές περιοχές της Ελλάδας μέσα από την τέταρτη πολυπλεξία της Digea, λόγω ανυπαρξίας αναμεταδοτών και άγονων διαγωνισμών, που είχαν πραγματοποιηθεί. Στα τέλη του 2018 τοποθετήθηκαν τελικά πομποί σε πολλές περιοχές της χώρας, μετά από επιτυχημένο διαγωνισμό, και από την 1η Φεβρουαρίου 2019, τα παρακάτω κανάλια εκπέμπουν από τους νέους πολυπλέκτες της ΕΡΤ.
Το ΕΡΤ Δίκτυο 1 είναι ο πρώτος πολυπλέκτης της ΕΡΤ και ξεκίνησε την λειτουργία του τον Μάρτιο του 2006 από την ΕΡΤ Ψηφιακή.
Μέσω του πολυπλέκτη ξεκίνησε η πρώτη στο είδος της επίγεια ψηφιακή τηλεόραση στην Ελλάδα και σήμερα καλύπτει το 80% του πληθυσμού της χώρας.
Μετέδιδε κατά το 2006-2011, τα κανάλια της αποκλειστικά στο σύστημα DVB-T/MPEG-2. Στην αρχή περιελάμβανε μόνο τα τρία κανάλια της τέως ΕΡΤ Ψηφιακή (Σινέ+, Σπορ+ και Πρίσμα+) και το δορυφορικό κανάλι της Κυπριακής Δημόσιας Ραδιοτηλεόρασης (ΡΙΚ Sat). Λόγω προβλήματος χωρητικότητας, στις 27 Απριλίου 2011, τα κανάλια Σινέ+ και Σπορ+, συγχωνεύτηκαν, και δημιούργησαν το Σινέ+/Σπορ+, στην θέση του Σπορ+, ενώ στην θέση του Σινέ+, μεταφέρθηκε το κανάλι της Βουλής, από την πρώτη πολυπλεξία, στην δεύτερη, για να δώσει χώρο στην πρώτη να εκπέμπει το ΕΡΤ HD.
Μετά το οριστικό κλείσιμο της ΕΡΤ Ψηφιακή, στις 19 Μαρτίου 2012, έγιναν οι εξής ανακατανομές: στην θέση του Σινέ+/Σπορ+, άρχισε να μεταδίδεται το βρετανικό ειδησεογραφικό δίκτυο BBC World News, ενώ στην θέση του Πρίσμα+, το γερμανικό ειδησεογραφικό δίκτυο Deutsche Welle. Στην πορεία προστέθηκε και το γαλλικό TV5 Monde Europe. Τα υπόλοιπα δυο (Βουλή και ΡΙΚ) παρέμειναν ως είχαν, μέχρι τις 11 Ιουνίου 2013, όποτε και η ΕΡΤ έκλεισε με κυβερνητική απόφαση.
Από τις 11 Ιουνίου 2015, όταν και επαναλειτούργησε η ΕΡΤ, μετέδιδε τα τέσσερα προαναφερθέντα δορυφορικά κανάλια και τρεις εκ των δημόσιων ραδιοφωνικών σταθμών (Πρώτο Πρόγραμμα, Kosmos 93.6 και Τρίτο Πρόγραμμα) οι οποίοι ήταν οι ίδιοι ραδιοφωνικοί σταθμοί με την τωρινή πρώτη πολυπλεξία της ΕΡΤ. Από τον Μάιο του 2019, η ΕΡΤ, άλλαξε το πρότυπο μετάδοσης, και στα δορυφορικά κανάλια, και υιοθέτησε το πρότυπο DVB-T/MPEG-4, με αποτέλεσμα να καταργήσει οριστικά το DVB-T/MPEG-2, το οποίο στις σημερινές εποχές, είναι αρκετά παλιάς τεχνολογίας. Επίσης σταμάτησε να μεταδίδει οριστικά και τους 3 δημόσιους ραδιοφωνικούς σταθμούς.
Από την 1η Δεκεμβρίου 2020, στην πρώτη πολυπλεξία, μεταδίδονται, και σε ανάλυση High Definition 1080i, τα δυο δημόσια κανάλια ΕΡΤ2 και ΕΡΤ3 (Η ΕΡΤ1, μεταδίδεται πανελλαδικά στην δεύτερη πολυπλεξία) και οι δορυφορικοί τηλεοπτικοί σταθμοί εκ των οποίων και η Deutsche Welle η οποία εξέπεμπε μέχρι τις 3 Μαρτίου 2022 για να αντικατασταθεί από το θεματικό ενημερωτικό ΕΡΤ News.
Το ΕΡΤ Δίκτυο 2 (παλαιότερα ήταν η δεύτερη πολυπλεξία της ΕΡΤ Ψηφιακή) είναι ο δεύτερος πολυπλέκτης της ΕΡΤ και ξεκίνησε το 2010.
Μετέδιδε κατά το 2010 με 2011, τα κύρια κανάλια της με το σύστημα DVB-T/MPEG-4. Στην αρχή περιελάμβανε μόνο τα τότε τρία βασικά κανάλια της ΕΡΤ (ΕΤ1, ΝΕΤ και ΕΤ3) και το κανάλι της Βουλής. Λόγω προβλήματος χωρητικότητας, στις 27 Απριλίου 2011, μεταφέρθηκε το κανάλι της Βουλής, από την πρώτη πολυπλεξία, στην δεύτερη, για να δώσει χώρο στην πρώτη να εκπέμπει το ΕΡΤ HD μέχρι τις 11 Ιουνίου 2013, όποτε και η ΕΡΤ έκλεισε με κυβερνητική απόφαση.
Από τις 11 Ιουνίου 2015, όταν και επαναλειτούργησε η ΕΡΤ, μετέδιδε μόνο τα εξής νέα τέσσερα βασικά κανάλια (ΕΡΤ1, ΕΡΤ2, ΕΡΤ3 και ΕΡΤ HD), ενώ αντίστοιχα επέστρεψε, από την δεύτερη πολυπλεξία, στην πρώτη και το κανάλι της Βουλής, ενώ από τις 1 Φεβρουαρίου 2019, το ΕΡΤ Δίκτυο 2, καλύπτει το 98% του πληθυσμού της χώρας, από 156 κέντρα εκπομπής, που προηγουμένως σε πολλές περιοχές της χώρας, καλυπτόταν μέσω της 4ης συχνότητας της Digea, λόγω ανυπαρξίας αναμεταδοτών.
Στις 9 Φεβρουαρίου 2019, το ΕΡΤ HD, μετονομάστηκε σε ΕΡΤ Sports HD, το οποίο συνέχισε να μεταδίδεται σε ανάλυση High Definition 1080i, και αντίστοιχα, όλες οι αθλητικές διοργανώσεις, της δημόσιας τηλεόρασης, μεταφέρθηκαν, στο πρόγραμμα του σταθμού.
Μεταδίδονται τα κανάλια της αποκλειστικά σε MPEG-4, εκτός από το ΕΡΤ1 HD, η οποία στις 1 Δεκεμβρίου 2020, αντικατέστησε το αθλητικό ΕΡΤ Sports, το οποίο μεταδίδονταν σε ανάλυση High Definition 1080i ενώ μέχρι τα τέλη του 2021, η ΕΡΤ, θα εκπέμπει από 200 κέντρα εκπομπής. Μεταδίδει μόνο τους τρεις κύριους δημόσιους τηλεοπτικούς σταθμούς της ΕΡΤ Α.Ε., τον τηλεοπτικό σταθμό της Βουλής των Ελλήνων, καθώς και πέντε δημόσιους ραδιοφωνικούς σταθμούς, την παγκόσμιας εμβέλειας Φωνή της Ελλάδας και τα νεοϊδρυθέντα Zeppelin 106.7, Δεύτερο Λαϊκά και Kosmos Jazz. Αναλυτικά:
Η Φωνή της Ελλάδας
Εθνικό Ίδρυμα Ραδιοφωνίας Τηλεοράσεως
Υπηρεσία Ενημερώσεως Ενόπλων Δυνάμεων
Νέα Ελληνική Ραδιοφωνία, Ίντερνετ και Τηλεόραση
Βαλούκος, Στάθης (2008). Ιστορία της ελληνικής τηλεόρασης. Αθήνα: Αιγόκερως. ISBN 978-960-322-347-4.
Katsoudas, Dimitrios (1985). «Greece: A politically controlled state monopoly broadcasting system». West European Politics 8 (2): 137-151. doi:10.1080/01402388508424530.
Papathanassopoulos, Stylianos (1990). «Broadcasting, Politics and the State of Socialist Greece». Media, Culture & Society 12 (3): 387-397. doi:10.1177/016344390012003007.
Παπαθανασόπουλος, Στέλιος (1993). Απελευθερώνοντας την τηλεόραση (2η έκδοση). Αθήνα: Καστανιώτης. ISBN 960-03-0982-5.
Πασχαλίδης, Γρηγόρης (2005). «Η ελληνική τηλεόραση». Στο: Βερνίκος, Νικόλας· Δασκαλοπούλου, Σοφία· Μπαντιμαρούδης, Φιλήμων· Μπουμπάρης, Νίκος· Παπαγεωργίου, Δημήτρης. Πολιτιστικές βιομηχανίες: διαδικασίες, υπηρεσίες και αγαθά. Αθήνα: Κριτική. σελίδες 173–200. ISBN 960-218-398-5.
Ρήγου, Μαρίνα (2010). «Η πορεία της ιδιωτικής ραδιοφωνίας στην Ελλάδα». Ζητήματα Επικοινωνίας (10): 41-61.
↑ Την περίοδο από τις 11 Ιουνίου 2013 έως τις 28 Απριλίου 2015 ήταν κλειστή.
↑ Ο Γιάννης Τρουπής νέος Διευθυντής Ειδήσεων της ΕΡΤ
↑ Δεκαέξι δημοσιογράφοι για την ΕΡΤ - Το ονόματα που ανακοινώθηκαν
↑ «Ετήσια Οικονομική Έκθεση Χρήσης 2020». company.ert.gr. https://company.ert.gr/wp-content/uploads/2021/09/%CE%95%CF%84%CE%AE%CF%83%CE%B9%CE%B1-%CE%9F%CE%B9%CE%BA%CE%BF%CE%BD%CE%BF%CE%BC%CE%B9%CE%BA%CE%AE-%CE%88%CE%BA%CE%B8%CE%B5%CF%83%CE%B7-%CF%87%CF%81%CE%AE%CF%83%CE%B7%CF%82-1-%CE%99%CE%B1%CE%BD%CE%BF%CF%85%CE%B1%CF%81%CE%AF%CE%BF%CF%85-2020-31-%CE%94%CE%B5%CE%BA%CE%B5%CE%BC%CE%B2%CF%81%CE%AF%CE%BF%CF%85-2020.pdf. Ανακτήθηκε στις 27 Δεκεμβρίου 2021.
↑ Το λιβανιστήρι από την ΕΡΤ κάνει κακό στις κυβερνήσεις
↑ Σχετικά με την εταιρεία
↑ «ΕΡΤ: Παραιτήθηκε ο Διευθύνων Σύμβουλος, Γιώργος Γαμπρίτσος».
↑ «ΦΕΚ A 44/2015, NOMOΣ ΥΠ' ΑΡΙΘ. 4324, Ρυθμίσεις θεμάτων Δημόσιου Ραδιοτηλεοπτικού Φορέα, Ελληνική Ραδιοφωνία Τηλεόραση Ανώνυμη Εταιρεία και τροποποίηση του άρθρου 48 του κ.ν. 2190/1920 και άλλες διατάξεις». www.et.gr. Εφημερίδα της Κυβερνήσεως/Εθνικό Τυπογραφείο. 29 Απριλίου 2015. Ανακτήθηκε στις 13 Νοεμβρίου 2017.
↑ «Τι είναι τα Συμβούλια Κοινωνικού Ελέγχου». polites.ert.gr. Αρχειοθετήθηκε από το πρωτότυπο στις 2018-09-29. https://web.archive.org/web/20180929003643/http://polites.ert.gr/ti-einai-ta-symvoulia/. Ανακτήθηκε στις 10 Σεπτεμβρίου 2015.
↑ «Τα «κλειδιά» της ΕΡΤ στους πολίτες». e-tetradio.gr. 21 Αυγούστου 2015. https://www.e-tetradio.gr/article/12629/ta-kleidia-ths-ert-stoys-polites. Ανακτήθηκε στις 10 Σεπτεμβρίου 2015.
↑ «Με έκτακτες ενημερωτικές εκπομπές ξεκινάει η ΕΡΤ3». Τυπολογίες / Το Παρόν. 28 Ιουνίου 2015. Ανακτήθηκε στις 28 Ιουνίου 2015.
↑ «Στην πλατφόρμα της Nova η ΕΡΤ3». Τυπολογίες / Το Παρόν. 16 Ιουλίου 2015. Ανακτήθηκε στις 16 Ιουλίου 2015.
↑ «Και επίγεια και δορυφορικά η ΕΡΤ3». Τυπολογίες / Το Παρόν. 21 Ιουλίου 2015. Ανακτήθηκε στις 21 Ιουλίου 2015.
↑ «Έρχεται το ελληνικό Euronews μέσω της ΕΡΤ News». topontiki.gr. 2 Ιουνίου 2022. Ανακτήθηκε στις 5 Ιουνίου 2022.
↑ Κακολύρη, Ασπασία (6 Σεπτεμβρίου 2022). «Η ΕΡΤ πρωτοπορεί στον τομέα της ενημέρωσης τη νέα τηλεοπτική χρονιά». Γραφείο Τύπου ΕΡΤ. Ανακτήθηκε στις 7 Σεπτεμβρίου 2022.
↑ Παπαϊωάννου, Σοφία (11 Ιουνίου 2015). «Την πρώτη ημέρα επαναλειτουργίας της Δημόσιας Τηλεόρασης ο νέος Διευθύνων Σύμβουλος Λάμπης Ταγματάρχης μιλά αποκλειστικά στην HuffPost Greece». huffingtonpost.gr. Huffington Post. Ανακτήθηκε στις 18 Ιουνίου 2015.
↑ «Πανηγυρικό ραντεβού επαναλειτουργίας της ΕΡΤ στις 11 Ιουνίου (προσωρινά χωρίς την ΕΡΤ3)». Greek Digital TV. 10 Ιουνίου 2015. Ανακτήθηκε στις 10 Ιουνίου 2015.
↑ «Με το νέο έτος το δορυφορικό κανάλι της ΕΡΤ». Parapolitika.gr. 8 Δεκεμβρίου 2015. Αρχειοθετήθηκε από το πρωτότυπο στις 11 Δεκεμβρίου 2015. Ανακτήθηκε στις 8 Δεκεμβρίου 2015.
↑ «Εκπέμπει ξανά η ERT World». Τυπολογίες / Το Παρόν. 3 Μαΐου 2016. Αρχειοθετήθηκε από το πρωτότυπο στις 5 Μαΐου 2016. Ανακτήθηκε στις 3 Μαΐου 2016.
↑ «Το euronews στην ΕΡΤ». Euronews GR. 25 Οκτωβρίου 2016. Ανακτήθηκε στις 22 Μαρτίου 2018.
↑ «Και στην ελεύθερη τηλεόραση το Euronews μέσω της ΕΡΤ News». e-tetradio.gr. 1 Ιουνίου 2022. Ανακτήθηκε στις 1 Ιουνίου 2022.
↑ 22,0 22,1 «Τελικά δεν επαναλειτούργησε ολόκληρη η ΕΡΤ. Ποια ραδιόφωνα δεν άνοιξαν ποτέ». ραδιόφωνο.gr. 23 Ιουνίου 2016. Ανακτήθηκε στις 23 Ιουνίου 2016.
↑ «Επανακυκλοφορεί η «Ραδιοτηλεόραση»». newsbomb.gr. 12 Αυγούστου 2015. https://www.newsbomb.gr/media-agb/story/614717/epanakykloforei-kai-i-radiotileorasi. Ανακτήθηκε στις 13 Αυγούστου 2015.
↑ Παναγιωτοπούλου, Ρόη (2004). Η τηλεόραση εκτός των τειχών. Αθήνα: Καστανιώτης. σελίδες 112–113. ISBN 960-03-3726-8.
↑ Περιγραφή του Αρχείου
↑ O Κεδίκογλου ανακοινώνει το κλείσιμο της ΕΡΤ
↑ «Μουσικά Σύνολα». Μουσικά Σύνολα της ΕΡΤ. ert.gr. Ανακτήθηκε στις 14 Ιουνίου 2015.
↑ «Η ακίνητη περιουσία της ΕΡΤ: 149 κτίρια και 63 οικόπεδα - Ραδιομέγαρα, αγροτεμάχια, γκαράζ, αποθήκες». iefimerida.gr. 17 Ιουνίου 2013. https://www.iefimerida.gr/news/110807/149-%CE%BA%CF%84%CE%AF%CF%81%CE%B9%CE%B1-%CE%BA%CE%B1%CE%B9-63-%CE%BF%CE%B9%CE%BA%CF%8C%CF%80%CE%B5%CE%B4%CE%B1-%CE%B7-%CE%B1%CE%BA%CE%AF%CE%BD%CE%B7%CF%84%CE%B7-%CF%80%CE%B5%CF%81%CE%B9%CE%BF%CF%85%CF%83%CE%AF%CE%B1-%CF%84%CE%B7%CF%82-%CE%B5%CF%81%CF%84-%CF%81%CE%B1%CE%B4%CE%B9%CE%BF%CE%BC%CE%AD%CE%B3%CE%B1%CF%81%CE%B1-%CE%BF%CE%B9%CE%BA%CF%8C%CF%80%CE%B5%CE%B4%CE%B1-%CE%B3%CE%BA%CE%B1%CF%81%CE%AC%CE%B6-%CE%B1%CF%80%CE%BF%CE%B8%CE%AE. Ανακτήθηκε στις 19 Αυγούστου 2015.
↑ «Το εγκαταλελειμμένο κτίριο της ΕΡΤ στην Κατεχάκη». e-tetRadio.gr. e-tetRadio.gr. 18 Μαΐου 2015. Ανακτήθηκε στις 18 Μαΐου 2015.
↑ «ΠΑ.ΣΥ.ΜΗ.ΤΕ - ΑΝΟΙΚΤΗ ΕΠΙΣΤΟΛΗ ΓΙΑ ΕΓΚΑΤΑΣΤΑΣΕΙΣ ΤΗΣ ΕΡΤ ΣΤΗΝ ΚΑΤΕΧΑΚΗ 18-10-2012». www.pasimite.gr. Πανελλήνιος Σύλλογος Μηχανικών και Τεχνικών της ΕΡΤ. Αρχειοθετήθηκε από το πρωτότυπο στις 8 Μαρτίου 2021. Ανακτήθηκε στις 17 Αυγούστου 2015.
↑ «Ξανά στην ΕΡΤ οι εγκαταστάσεις τις Κατεχάκη». typologies.gr. typologies.gr. 29 Ιουνίου 2021. Ανακτήθηκε στις 29 Ιουνίου 2021.
↑ «Το ιστορικό κτήριο της ΕΡΤ στη Μουρούζη ανοίγει ξανά». Ραδιοτηλεόραση. Ανακτήθηκε στις 16 Μαρτίου 2018.
↑ «Άνοιξε και πάλι το ιστορικό στούντιο της ΕΡΤ στη Μουρούζη (video)». neaselida.gr. Αρχειοθετήθηκε από το πρωτότυπο στις 12 Μαΐου 2021. Ανακτήθηκε στις 5 Μαρτίου 2018.